ملاله علاج د پاره برطانیي ته رسیدلې ده 
ملالې سوات کې د امن او د جینکو د تعلیم د پاره غږ پورته کړی وو. د خپل پیغام په وجه هغې نړي وال شهرت ترلاسه کړی دی. په هغې د حملې د نړۍ په گوټ گوټ کې غندنه شوې ده او د هغې د روغ صیحت د پاره دعاگانې غوښتل کیږي
سوات کې د طالبانو په حمله کې زخمي شوې ١۴ کلنه ملاله یوسفزۍ د علاج د پاره برطانيي ته رسیدلې ده. ددې خبرې تصدیق برطانیه کې د پاکستان سفیر واجد شمس الحسن ډیوه ریډیو ته کړی دی. واجد شمس الحسن لندن کې د ډیوه ریډیو خبریال عادل شاه زیب ته ویلي ملاله به د برطانيي برمنگهم ښار کې کوین الزبت یا ملکه الزبت هسپتال ته بوتللی شي چرته چې به د هغې ابتدائي معائنه کولی شي. ددې نه وړاندې برطانوي چارواکو ویلي وو ملاله به خصوصي جهاز چې پکې طبي سهولتونه موجود دي، د پاکستان راولپنډۍ ښار نه برطانيي ته روان کړی شوې وه او برطانيي ته د رسیدو ورستو به هغه هسپتال ته منتقل کړی شي چرته چې به د هغې خصوصي علاج کولی شي. د پاکستان پوځ د عامو تعلقاتو څانگې ائي ایس پې ار په یو بیان کې ویلي وو پیښور کې شوې د ملالې اپریشن او ورستو پنډۍ کې علاج د هغې ژوند بچ کړی دی خو د هغې د مکمل روغیدو د پاره به د ډیر وخت پورې د علاج ضرورت وي، چې د هغې بدني او نفسیاتي درملنه ووکړی شي. ايي ایس پې ار وايي برطانيه کې د علاج په مهال به د ملالې د سر اډوکو د رغونې او بدلولو د پاره هغې ته انتهايي مخصوص قسم درملنه ورکولی شي. پوځ وايي د ډاکټرانو نظر وو چې که چرې ملاله د علاج د پاره بهر لیږلی شي نو هم دا يي وخت دی ځکه چې د هغه په روغیدو ده او ددې وړاندې چې کومه پیچیدگي رامنځته شي. ایي ایس پې ار وائي ملالې د بهر منتقلولو په فیصله کې د هغې کورنۍ سره هم صلا شوې وه او د هغې د علاج ټوله خرڅه به د پاکستان حکومت کوي. ملاله تیره هفته په سوات کې په داسې مهال ویشتل شوې ده چې د سکول نه کور ته روانه وه. طالبانو په ملالې د حملې ذمه واري قبوله کړې ده او په هغې يي د لادینه نظریاتو لرلو الزام زلگولی دی. ملالې سوات کې د امن او د جینکو د تعلیم د پاره غږ پورته کړی وو. د خپل پیغام په وجه هغې نړي وال شهرت ترلاسه کړی دی. په هغې د حملې د نړۍ په گوټ گوټ کې غندنه شوې ده او د هغې د روغ صیحت د پاره دعاگانې غوښتل کیږي.